ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπό στοιχεία ΔΙΔΚ/Φ.33/
οικ.38337/6.11.2019 απόφασης του Υπουργού
Εσωτερικών «Σύσταση και ανασυγκρότηση τριών
(3) Ειδικών Συμβουλίων Επιλογής Προϊσταμένων
(ΕΙ.Σ.Ε.Π.) στο Υπουργείο Εσωτερικών» (Β’ 4170).
Έγκριση απογευματινής υπερωριακής εργασίας,
καθ’ υπέρβαση του υποχρεωτικού ωραρίου, για
το Α’ Εξάμηνο έτους 2025, υπαλλήλων που υπηρετούν καθ’ οποιονδήποτε τρόπο στο Υπουργείο
Υποδομών και Μεταφορών.
ΑΠΟΦΑΣΕΙΣ
Αριθμ.  ΔΙΔΚ/Φ.33/3247
(1)
Τροποποίηση της υπό στοιχεία ΔΙΔΚ/Φ.33/
οικ.38337/6.11.2019 απόφασης του Υπουργού
Εσωτερικών «Σύσταση και ανασυγκρότηση τριών (3) Ειδικών Συμβουλίων Επιλογής Προϊστα-
μένων (ΕΙ.Σ.Ε.Π.) στο Υπουργείο Εσωτερικών»
(Β’ 4170).
Ο ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Του άρθρου 86 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007), όπως τροποποιήθηκε με την
παρ. 3 του άρθρου 29 του ν. 4369/2016 (Α’ 33), την
παρ. 1 του άρθρου 40 του ν. 4590/2019 (Α’ 17) και το
άρθρο 113 του ν. 4622/2019 (Α’ 133), την παρ. 1 του
άρθρου 32 του ν. 4795/2021 (Α’ 62), το άρθρο 28 του
ν. 4829/2021 (Α’ 166) και το άρθρο 28 του ν. 4873/2021
(Α’ 248),
β) του άρθρου 162 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007, Α’ 26),
γ) της παρ. 3 του άρθρου 121 του ν. 4549/2018 «Διατάξεις για την ολοκλήρωση της Συμφωνίας Δημοσιο-
νομικών Στόχων και Διαρθρωτικών Μεταρρυθμίσεων Μεσοπρόθεσμο Πλαίσιο Δημοσιονομικής Στρατηγικής
2019-2022 και λοιπές διατάξεις» (Α’ 105),
δ) του Κώδικα Διοικητικής Διαδικασίας (ν. 2690/1999,
Α’ 45),
ε) του π.δ. 133/2017 «Οργανισμός του Υπουργείου
Διοικητικής Ανασυγκρότησης» (Α’ 161),
στ) του π.δ. 141/2017 «Οργανισμός Υπουργείου Εσωτερικών» (Α’ 180),
ζ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
η) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
θ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131) και
ι) του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139),
ια) του π.δ. 32/2024 «Διορισμός Υπουργών και Υφυπουργών» (Α’ 91).
2. Την υπό στοιχεία ΔΙΔΚ/Φ.33/οικ.38337/6.11.2019
απόφαση του Υπουργού Εσωτερικών «Σύσταση και
ανασυγκρότηση τριών (3) Ειδικών Συμβουλίων Επιλογής
Προϊσταμένων (ΕΙ.Σ.Ε.Π.) στο Υπουργείο Εσωτερικών»
(Β’ 4170).
3. Την υπό στοιχεία ΔΙΔΚ/Φ.33/οικ.4418/29.1.2020
απόφαση του Υπουργού Εσωτερικών «Τροποποίηση της
υπό στοιχεία ΔΙΔΚ/Φ.33/οικ.38337/6.11.2019 απόφασης
“Σύσταση και ανασυγκρότηση τριών (3) Ειδικών Συμβουλίων Επιλογής Προϊσταμένων (ΕΙ.Σ.Ε.Π.) στο Υπουργείο
Εσωτερικών” (Β’ 4170)» (Β’ 327).
4.Την υπό στοιχεία ΔΙΔΚ/Φ.33/οικ.21486/19.11.2020
απόφαση του Υπουργού Εσωτερικών «Τροποποίηση της
υπό στοιχεία ΔΙΔΚ/Φ.33/οικ.38337/6.11.2019 απόφασης
“Σύσταση και ανασυγκρότηση τριών (3) Ειδικών Συμβουλίων Επιλογής Προϊσταμένων (ΕΙ.Σ.Ε.Π.) στο Υπουργείο
Εσωτερικών” (Β’ 4170)» (Β’ 5258).
5. Την υπό στοιχεία ΔΙΔΚ/Φ.33/οικ.9884/28.5.2021
απόφαση του Υπουργού Εσωτερικών «Τροποποίηση της
υπό στοιχεία ΔΙΔΚ/Φ.33/οικ.38337/6.11.2019 απόφασης
“Σύσταση και ανασυγκρότηση τριών (3) Ειδικών ΣυμβουΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1058
07.03.2025 22:47:19
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1058/07.03.2025
λίων Επιλογής Προϊσταμένων (ΕΙ.Σ.Ε.Π.) στο Υπουργείο
Εσωτερικών” (Β’ 4170)» (Β’ 2445).
6. Την υπό στοιχεία ΔΙΔΚ/Φ.33/οικ.18132/22.09.2021
απόφαση του Υπουργού Εσωτερικών «Τροποποίηση της
υπό στοιχεία ΔΙΔΚ/Φ.33/οικ.38337/6.11.2019 απόφασης
“Σύσταση και ανασυγκρότηση τριών (3) Ειδικών Συμβουλίων Επιλογής Προϊσταμένων (ΕΙ.Σ.Ε.Π.) στο Υπουργείο
Εσωτερικών”(Β’ 4170)» (Β’ 4480).
7. Την υπό στοιχεία ΔΙΔΚ/Φ.33/οικ.7002/29.04.2022
απόφαση του Υπουργού Εσωτερικών «Τροποποίηση της
υπό στοιχεία ΔΙΔΚ/Φ.33/οικ.38337/6.11.2019 απόφασης
“Σύσταση και ανασυγκρότηση τριών (3) Ειδικών Συμβουλίων Επιλογής Προϊσταμένων (ΕΙ.Σ.Ε.Π.) στο Υπουργείο
Εσωτερικών”(Β’ 4170)» (Β’ 2317).
8. Την υπό στοιχεία ΔΙΔΚ/Φ.33/15681/20.09.2023 απόφαση της Υπουργού Εσωτερικών «Τροποποίηση της υπό
στοιχεία ΔΙΔΚ/Φ.33/οικ.38337/6.11.2019 απόφασης “Σύσταση και ανασυγκρότηση τριών (3) Ειδικών Συμβουλί-
ων Επιλογής Προϊσταμένων (ΕΙ.Σ.Ε.Π.) στο Υπουργείο
Εσωτερικών”(Β’ 4170)» (Β’ 5653).
9. Την υπό στοιχεία ΔΙΔΚ/Φ.33/2703/8.2.2024 απόφαση του Υπουργού Εσωτερικών «Τροποποίηση της υπό
στοιχεία ΔΙΔΚ/Φ.33/οικ.38337/6.11.2019 απόφασης “Σύσταση και ανασυγκρότηση τριών (3) Ειδικών Συμβουλί-
ων Επιλογής Προϊσταμένων (ΕΙ.Σ.Ε.Π.) στο Υπουργείο
Εσωτερικών”(Β’ 4170)» (Β’ 1135).
10. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Τροποποιούμε
την
υπό
στοιχεία
ΔΙΔΚ/Φ.33/
οικ.38337/6.11.2019 απόφαση του Υπουργού Εσωτερικών «Σύσταση και ανασυγκρότηση τριών (3) Ειδικών
Συμβουλίων Επιλογής Προϊσταμένων (ΕΙ.Σ.Ε.Π.) στο
Υπουργείο Εσωτερικών» (Β’ 4170), όπως τροποποιήθηκε με τις ως άνω αναφερόμενες αποφάσεις, ως προς το
μέρος 3 ως εξής:
Α. Το 2ο Ειδικό Συμβούλιο Επιλογής Προϊσταμένων
(ΕΙ.Σ.Ε.Π.) είναι αρμόδιο για την επιλογή Προϊσταμένων
Γενικών Διευθύνσεων και των Υπουργείων Περιβάλλοντος
και Ενέργειας και Κλιματικής Κρίσης και Πολιτικής Προστασίας, τα οποία προστίθενται ως υποπερ. δ) και υπο-
περ. ε) στην περ. 1 καθώς και των Περιφερειών Θεσσαλίας
και Νοτίου Αιγαίου, οι οποίες προστίθενται στην περ. 3.
Β. Ως εκ τούτου το μέρος 3 της υπό στοιχεία ΔΙΔΚ/Φ.33/
οικ.38337/6.11.2019 απόφασης του Υπουργού Εσωτερικών «Σύσταση και ανασυγκρότηση τριών (3) Ειδικών Συμ-
βουλίων Επιλογής Προϊσταμένων (ΕΙ.Σ.Ε.Π.) στο Υπουργείο Εσωτερικών» (Β’ 4170), διαμορφώνεται, ως εξής:
«3. Η κατανομή των αρμοδιοτήτων εκάστου Συμβουλίου έχει ως εξής:
Το 1ο Ειδικό Συμβούλιο Επιλογής Προϊσταμένων
(ΕΙ.Σ.Ε.Π.), είναι αρμόδιο για την επιλογή Προϊσταμένων
Γενικών Διευθύνσεων των:
1. Υπουργείων: α) Υγείας, β) Δικαιοσύνης, γ) Εσωτερικών, δ) Αγροτικής Ανάπτυξης και Τροφίμων, ε) Τουρισμού,
στ) Μετανάστευσης και Ασύλου, ζ) Εθνικής Οικονομίας
και Οικονομικών, η) Πολιτισμού και των εποπτευομένων
από τα ως άνω Υπουργεία Ν.Π.Δ.Δ.
2. Αποκεντρωμένων Διοικήσεων: Αττικής, Πελοποννήσου, Δυτικής Ελλάδας & Ιονίου και Κρήτης.
3. Περιφερειών: Αττικής, Πελοποννήσου, Δυτικής Ελλάδας και Κρήτης.
Το 2ο Ειδικό Συμβούλιο Επιλογής Προϊσταμένων
(ΕΙ.Σ.Ε.Π.), είναι αρμόδιο για την επιλογή Προϊσταμένων
Γενικών Διευθύνσεων των:
1. Υπουργείων: α) Παιδείας, Θρησκευμάτων και Αθλητισμού, β) Ναυτιλίας και Νησιωτικής Πολιτικής, γ) Εξω-
τερικών δ) Περιβάλλοντος και Ενέργειας, ε) Κλιματικής
Κρίσης και Πολιτικής Προστασίας και των εποπτευομένων από τα ως άνω Υπουργεία Ν.Π.Δ.Δ.
2. Αποκεντρωμένων Διοικήσεων: Μακεδονίας - Θράκης και Ηπείρου - Δυτικής Μακεδονίας.
3. Περιφερειών: Ανατολικής Μακεδονίας και Θράκης,
Κεντρικής Μακεδονίας, Δυτικής Μακεδονίας και Ηπείρου, Θεσσαλίας, Νοτίου Αιγαίου.
Το 3ο Ειδικό Συμβούλιο Επιλογής Προϊσταμένων
(ΕΙ.Σ.Ε.Π.), είναι αρμόδιο για την επιλογή Προϊσταμένων
Γενικών Διευθύνσεων των:
1. Υπουργείων: α) Ανάπτυξης, β) Προστασίας του
Πολίτη, γ) Εθνικής Άμυνας, δ) Εργασίας και Κοινωνικής
Ασφάλισης, ε) Ψηφιακής Διακυβέρνησης, στ) Υποδομών και Μεταφορών ζ) Κοινωνικής Συνοχής και Οικογέ-
νειας και των εποπτευομένων από τα ως άνω Υπουργεία
Ν.Π.Δ.Δ.
2. Αποκεντρωμένων Διοικήσεων: Θεσσαλίας, Στερεάς
Ελλάδας και Αιγαίου.
3. Περιφερειών: Στερεάς Ελλάδος, Βορείου Αιγαίου,
Ιονίων Νήσων.
Σε περίπτωση μεταφοράς οργανικών μονάδων,
προσωπικού και θέσεων από Υπηρεσία σε Υπηρεσία
(Υπουργεία, Αποκεντρωμένες Διοικήσεις, Περιφέρειες)
η οποία διενεργείται κατά τη διάρκεια διαδικασιών επιλογής Προϊσταμένων Γενικών Διευθύνσεων για θέσεις
των οργανικών μονάδων που μεταφέρονται, αρμοδιότητα να μετέχει στο οικείο ΕΙ.Σ.Ε.Π., ως Μέλος, έχει ο
Υπηρεσιακός Γραμματέας της Υπηρεσίας στην οποία
αυτές μεταφέρονται».
H αξιολόγηση των υποψηφίων για κάθε θέση ευθύνης
διενεργείται από τα ΕΙ.Σ.Ε.Π. με βάση την παρούσα απόφαση, εφ’ όσον δεν έχει αρχίσει η διαδικασία ελέγχου του
παραδεκτού των υποψηφιοτήτων από το μέχρι τώρα
αρμόδιο Συμβούλιο για τη θέση αυτή.
Κατά τα λοιπά, εξακολουθεί να ισχύει η υπό στοιχεία
ΔΙΔΚ/Φ.33/οικ.38337/6.11.2019 απόφαση του Υπουργού
Εσωτερικών «Σύσταση και ανασυγκρότηση τριών (3) Ειδικών Συμβουλίων Επιλογής Προϊσταμένων (ΕΙ.Σ.Ε.Π.)
στο Υπουργείο Εσωτερικών» (Β’ 4170) , ως προς το μέρος
που δεν τροποποιείται από την παρούσα.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Φεβρουαρίου 2025
Ο Υπουργός
ΘΕΟΔΩΡΟΣ ΛΙΒΑΝΙΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1058/07.03.2025
Αριθμ. 29214
(2)
Έγκριση απογευματινής υπερωριακής εργασίας,
καθ’ υπέρβαση του υποχρεωτικού ωραρίου, για
το Α’ Εξάμηνο έτους 2025, υπαλλήλων που υπηρετούν καθ’ οποιονδήποτε τρόπο στο Υπουργείο
Υποδομών και Μεταφορών.
Ο ΥΠΗΡΕΣΙΑΚΟΣ ΓΡΑΜΜΑΤΕΑΣ
ΤΟΥ ΥΠΟΥΡΓΕΙΟΥ ΥΠΟΔΟΜΩΝ ΚΑΙ
ΜΕΤΑΦΟΡΩΝ
Έχοντας υπόψη:
1. Τις διατάξεις:
1.1 Του Κεφαλαίου Β’ του άρθρου 20 του ν. 4354/2015
«Διαχείριση των μη εξυπηρετούμενων δανείων, μισθολογικές ρυθμίσεις και άλλες επείγουσες διατάξεις εφαρ-
μογής της συμφωνίας δημοσιονομικών στόχων και διαρθρωτικών μεταρρυθμίσεων» (Α’ 176),
1.2 του άρθρου 77 του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της
Οδηγίας 2011/85/ΕΕ) - δημόσιο λογιστικό και άλλες διατάξεις» (Α’ 143),
1.3 του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα που κυρώθηκε
με το άρθρο πρώτο του π.δ. 63/2005 (Α’ 98), όπως διατηρήθηκε σε ισχύ με την περ. 22 του άρθρου 119 του
ν. 4622/2019 (Α’ 133),
1.4 του άρθρου 1 του ν. 1157/1981 (Α’ 126) περί κυρώσεως της από 29 Δεκεμβρίου 1980 Πράξεως Νομο-
θετικού Περιεχομένου του Προέδρου της Δημοκρατίας
«περί καθιερώσεως πενθημέρου εβδομάδος εργασίας
των δημοσίων εν γένει υπηρεσιών και ρυθμίσεως συναφών θεμάτων»,
1.5 του ν. 4172/2013 «Φορολογία εισοδήματος επείγοντα μέτρα εφαρμογής του ν. 4046/2012, του ν. 4093/2012
και του ν. 4127/2013 και άλλες διατάξεις» (Α’ 167),
1.6 του άρθρο 37 του ν. 4622/2019 «Επιτελικός Κράτος:
οργάνωση, λειτουργία και διαφάνεια της κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133),
1.7 του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151),
1.8 του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
1.9 της υπ’ αρ. 155380/11.07.2024 (ΑΔΑ:9ΥΝΚ465ΧΘΞΡΥ1) απόφασης του Υπουργού Υποδομών και Μετα-
φορών «Διορισμός του Τσαγκαλίδη Δημητρίου του
Αντωνίου, μόνιμου υπαλλήλου του κλάδου ΠΕ Διοικητικού-Οικονομικού/ειδικότητας ΠΕ Διοικητικού-Οικονο-
μικού σε θέση Υπηρεσιακού Γραμματέα του Υπουργείου
Υποδομών και Μεταφορών» (ΥΟΔΔ 715).
2. Tην υπό στοιχείο 2/31029/ΔΕΠ/06.05.2016 εγκύκλιο του Υπουργείου Οικονομικών, που αφορά στη
παροχή οδηγιών για την εφαρμογή των διατάξεων του
ν. 4354/2015 (Α’ 176).
3. Tην υπ’ αρ. 2/1757/0026/10.01.2017 απόφαση του
Αναπληρωτή Υπουργού Οικονομικών «Καθορισμός
δικαιολογητικών πληρωμής αποζημίωσης για υπερωριακή, νυχτερινή, Κυριακών και εξαιρέσιμων ημερών
εργασία» (Β’ 17).
4. Την ανάγκη παροχής υπερωριακής απογευματινής
εργασίας, καθ’ υπέρβαση του υποχρεωτικού ωραρίου,
ανάλογα με τις προκύπτουσες ανάγκες, για το Α’ Εξάμηνο
έτους 2025, με το ανώτατο επιτρεπόμενο αριθμό ωρών
ανά υπάλληλο και συνολικά για μέχρι χίλιους τριακόσιους (1.300) υπαλλήλους που υπηρετούν καθ’ οποιον-
δήποτε τρόπο στο Υπουργείο Υποδομών και Μεταφορών. Ήτοι, για το τρέχον έτος, το έργο του Υπουργείου
είναι επιφορτισμένο με την εκτέλεση κρίσιμων έργων
εθνικής εμβέλειας, την ανάπτυξη πράσινων μεταφορικών και συγκοινωνιακών υπηρεσιών υψηλής ποιότητας
και την ανανέωση των μέσων μεταφοράς, την ενίσχυση
και αναβάθμιση της οδικής ασφάλειας, την ενίσχυση της
βιώσιμης αστικής κινητικότητας και της προσβασιμότητας συμπεριλαμβανομένης και της αύξησης της διείσ-
δυσης της ηλεκτροκίνησης, την εφαρμογή της τεχνολογίας μοντελοποίησης στην Ελλάδα για τη δημιουργία
ανθεκτικών και βιώσιμων έργων, την υλοποίηση έργων
κτιριακών υποδομών, καθώς και την αναδιάρθρωση του
ελληνικού σιδηρόδρομου.
5. Τις υπ’ αρ. 24747/11.02.2025 (ΑΔΑ: Ψ2ΓΤ465ΧΘΞΜΣΩ), 24782/11.02.2025 (ΑΔΑ:6Γ5Η465ΧΘΞ-3Β4) και
24808/11.02.2025 (ΑΔΑ:ΨΗΥΣ465ΧΘΞ-ΞΝΖ) αποφάσεις
του Υπηρεσιακού Γραμματέα του Υπουργείου Υποδομών
και Μεταφορών «Απόφαση Ανάληψης Υποχρέωσης»,
με τις οποίες εγκρίνεται η δέσμευση των απαιτούμενων
πιστώσεων για δαπάνη υπερωριακής απογευματινής
απασχόλησης στους υπαλλήλους του Υπουργείου Υποδομών και Μεταφορών για το Α’ Εξάμηνο έτους 2025,
σε βάρος του προϋπολογισμού εξόδων του Υπουργείου Υποδομών και Μεταφορών και Α.Λ.Ε. 2120201001
«Αποζημίωση για υπερωριακή απασχόληση ενιαίου μισθολογίου (μόνιμοι και Ι.Δ.Α.Χ.) με συνολική πίστωση
ποσού #835.991,11€#, η οποία κατανέμεται, ανά Ειδικό
Φορέα, ως εξής:
α) Ειδικός Φορέας 1039-202-0000000, ποσό ύψους
πεντακοσίων τριάντα πέντε χιλιάδων εβδομήντα δύο
ευρώ και σαράντα επτά λεπτών #535.072,47€#,
β) Ειδικός Φορέας 1039-203-0000000, ποσό ύψους
εξήντα οκτώ χιλιάδων τριακοσίων εβδομήντα εννέα
ευρώ και εξήντα οκτώ λεπτών #68.379,68€#, και
γ) Ειδικός Φορέας 1039-501-0000000, ποσό ύψους
διακοσίων τριάντα δύο χιλιάδων πεντακοσίων τριάντα
οκτώ ευρώ και ενενήντα έξι λεπτών #232.538,96€#.
6. Το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ,
αποφασίζουμε:
Εγκρίνουμε την παροχή απογευματινής υπερωριακής
εργασίας, καθ’ υπέρβαση του υποχρεωτικού ωραρίου, για
το Α’ Εξάμηνο έτους 2025, για μέχρι χίλιους τριακόσιους
(1.300) υπαλλήλους που υπηρετούν καθ’ οποιονδήποτε
τρόπο στο Υπουργείο Υποδομών και Μεταφορών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1058/07.03.2025
Οι ώρες υπερωριακής απογευματινής απασχόλησης
δεν θα υπερβαίνουν τις εκατόν είκοσι (120) ώρες το εξάμηνο ανά υπάλληλο, βάσει της παρ. 2 του άρθρου 20
Κεφαλαίου Β΄ του ν. 4354/2015 (Α΄ 176).
Η συγκρότηση συνεργείων καθώς και η βεβαίωση
πραγματοποίησης των ωρών υπερωριακής απογευματινής εργασίας έκαστου μήνα, θα γίνεται με πράξη των
Προϊσταμένων των Υπηρεσιών, του Υπουργείου Υποδομών και Μεταφορών.
Η απόφαση αυτή ισχύει από τη δημοσίευσή της στην
Εφημερίδα της Κυβερνήσεως και έως 30.06.2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Παπάγου, 18 Φεβρουαρίου 2025
Ο Υπηρεσιακός Γραμματέας
ΔΗΜΗΤΡΙΟΣ ΤΣΑΓΚΑΛΙΔΗΣ

[Source: 20250201058.pdf | Tokens: 13715]